মামলা সূত্রে জানা গেছে, গাজীপুর মহানগরীর পূর্ব চান্দনা এলাকার নির্মাণকাজের সেন্টারিং ব্যবসায়ী মিলন ভূঁইয়া সঙ্গী শাহজাহানকে সঙ্গে নিয়ে ২০১১ সালের ২৬ ফেব্রুয়ারি সন্ধ্যায় গাজীপুর সদরের বাঘেরবাজার থেকে মোটরসাইকেলে বাসায় ফিরছিলেন। ভাওয়াল জাতীয় উদ্যানের ৪ নম্বর গেট এলাকায় পৌঁছালে একদল দুর্বৃত্ত ব্যারিকেড দিয়ে তাঁদের থামায়। পরে শাহজাহানকে গাছের সঙ্গে বেঁধে মিলন ভূঁইয়াকে ছুরিকাঘাত ও গলায় রশি পেঁচিয়ে হত্যা করে মোটরসাইকেল, ছয় হাজার টাকা ও মোবাইল ফোনসেট নিয়ে পালিয়ে যায়।